**ඉන්දියානු මහ කොමසාරිස් කාර්යාලය**

**කොළඹ**

**පුවත්පත් නිවේදනය**

**ඉන්දීය ප්‍රදාන යටතේ ඉදි කළ මඩකලපුව ශික්ෂණ රෝහලේ ශල්‍ය ඒකකය ජනතා අයිතියට පත් කෙරේ**

ශ්‍රී ලංකාවේ ඉන්දීය මහ කොමසාරිස් සන්තෝෂ් ජා මහතා සහ ශ්‍රී ලංකා සෞඛ්‍ය අමාත්‍යාංශයේ ලේකම් වෛද්‍ය පාලිත ගුණරත්න මහීපාල මහතා විසින් 2024 නොවැම්බර් 4 වන දින මඩකලපුව ශික්ෂණ රෝහලේ අලුතින් ඉදි කළ ශල්‍ය ඒකකයජනතා අයිතියට පත් කරන ලදී. මඩකලපුව දිසාපති මුරලිදරන් මහත්මිය; නැගෙනහිර පළාත් සෞඛ්‍ය ලේකම් සහ නාගරික කොමසාරිස් සිවලිංගම් මහතා; මඩකලපුව ශික්ෂණ රෝහලේ අධ්‍යක්ෂිකා වෛද්‍ය කලාරංජනී ගනේෂලිංගම් මහත්මිය; ශ්‍රී ලංකා සෞඛ්‍ය අමාත්‍යාංශයේ සහ මඩකලපුව දිස්ත්‍රික් පරිපාලනයේ ජ්‍යෙෂ්ඨ නිලධාරීන් සහ මඩකලපුව ශික්ෂණ රෝහලේ කාර්ය මණ්ඩලය ඇතුළු බොහෝ පිරිසක් මෙම අවස්ථාවට සහභාගී වූහ.

2. වාට්ටු සඳහා ඇතුළත් කරන රෝගීන් සහ සිදු කරන ශල්‍යකර්මවල ඉහළයාම හේතුවෙන් රෝහල සඳහා නව ශල්‍ය වාට්ටුවක අවශ්‍යතාවය 2015 වසරේදී පමණ හඳුනාගන්නා ලදී. මෙම යෝජනාව සිදු කරන අවස්ථාවේදී ශල්‍යකර්ම සඳහා රෝගීන් 1280ක් පමණ පොරොත්තු ලේඛනයේ රැඳී සිටියහ. රෝහලේ පහසුකම් සීමිත වීම හේතුවෙන් ඉතා දීර්ඝ කාලයක් පොරොත්තු ලේඛනයේ රැඳී සිටීමට රෝගීන්ට සිදුව තිබිණ.

3. ශ්‍රී ලංකා රජයේ ඉල්ලීම මත ඉන්දීය රජය නව ශල්‍ය ඒකකයක් ඉදිකිරීම සඳහා සහයෝගය ලබා දීමට එකඟ විය. මෙම ව්‍යාපෘතිය සඳහා ශ්‍රී ලංකා රුපියල් මිලයන 275ක ඉන්දීය ප්‍රදානයක් ලබා දීම වෙනුවෙන් වන අවබෝධතා ගිවිසුමට 2016 පෙබරවාරි මස අත්සන් තබන ලදී. අනතුරුව ඉන්දීය රජය අමතර අරමුදල් ද මේ සඳහා යෙදවූ අතර ව්‍යාපෘතිය සඳහා ඉන්දීය රජය ලබා දුන් සමස්ත සහයෝගය ශ්‍රී ලංකා රුපියල් මිලියන 302 කි.

4. නවීනතම තාක්ෂණයෙන් යුත් ශල්‍යාගාර හතරකින් සහ දැඩි සත්කාර ඇඳන් 10කින් සමන්විත වර්ග මීටර 1464ක පමණ දෙමහල් ගොඩනැගිල්ලක් සහ තොරතුරු තාක්ෂණ කර්තව්‍යයන්, කාර්මික කාර්තව්‍යයන්, විදුලි කර්තව්‍යයන්, ජල සහ ජලාපවහන පද්ධති වැනි අත්‍යාවශ්‍ය යටිතල පහසුකම් මෙම ව්‍යාපෘතියට ඇතුළත් විය.

5. කොවිඩ්-19 වසංගතය සහ රටෙහි ආර්ථික දුෂ්කරතා ව්‍යාපෘති කාල සීමාව අතරතුරදී යම් යම් අභියෝගයන් එල්ල කළ ද ව්‍යාපෘතියේ මුල් විෂය පථය මෑතකදී සම්පූර්ණ කරන ලද අතර ඉන් අනතුරුව ශල්‍ය ඒකකයේ පරීක්ෂණ සහ මූලික ක්‍රියාත්මක කිරීමේ කටයුතු සිදු කරන ලදී. මෙයට අමතරවරෝහල් අධිකාරියේ ඉල්ලීම් මත පදනම්ව ඉන්දීය රජය අසල වකුගඩු ඒකකයේ සිට නව ශල්‍ය ඒකකය වෙත විදුලි ජනක යන්ත්‍ර, වෛද්‍ය වායු සහ විදුලි පද්ධතීන් ඒකාබද්ධ කිරීම වැනි විවිධ අමතර කර්තව්‍යයන් සඳහා ද අනුමැතිය ලබා දී ක්‍රියාවට නැංවීය.

6. නොවැම්බර් 4 වන දින පැවති විවෘත කිරීමේ උත්සවයේදී, ශ්‍රී ලංකා සෞඛ්‍ය අමාත්‍යාංශයේ ලේකම් වෛද්‍ය මහීපාල මහතා අග්‍රාමාත්‍ය නරේන්ද්‍ර මෝදි මැතිතුමා ප්‍රමුඛ ඉන්දීය රජයට සහ ඉන්දීය ජනතාවට රෝහල විසින් තීරණාත්මක වෛද්‍ය සේවා බාධාවකින් තොරව පවත්වා ගෙන යාමට අවකාශ සලසන ව්‍යාපෘතිය වෙනුවෙන් සිය කෘතවේදිත්වය පළ කළේය. මේ අතර මඩකලපුව ශික්ෂණ රෝහලේ අධ්‍යක්ෂිකා වෛද්‍ය කලාරංජනි ගනේෂලිංගම් මහත්මිය සඳහන් කළේ නව ශල්‍යඒකකය මගින් ප්‍රදේශයේ ගුණාත්මක සෞඛ්‍ය සේවා සඳහා ප්‍රවේශය ඉහළ නංවමින් ශල්‍යකර්ම සඳහා පොරොත්තු ලේඛනයන්ගෙන් 50%ක පමණ ප්‍රමාණයක් අඩු කිරීමට අපේක්ෂිත බවයි.

7. මහ කොමසාරිස් සන්තෝෂ් ජා මහතා විශේෂයෙන්ම නැගෙනහිර පළාත ඇතුළු ශ්‍රී ලංකාවේ ආයෝජන වශයෙන් සහ ප්‍රදාන ලෙස යෝජිත, සැලසුම් කර ඇති සහ දැනට ක්‍රියාත්මක ද්විපාර්ශ්වික ව්‍යාපෘතීන් පිළිබඳව සඳහන් කළේය. ආයෝජන වශයෙන් ක්‍රියත්මක ව්‍යාපෘතීන් පිළිබඳව සඳහන් කරමින්, එතුමා ටැංකි සංකීර්ණය සංවර්ධනය කිරීම, සාම්පූර් සූර්ය විදුලි බලාගාරය සහ බහු නිෂ්පාදන නළය යනාදිය පිළිබඳව සඳහන් කළේය. සංවර්ධන සහයෝගය පිළිබඳව අදහස් දක්වමින් එතුමා ප්‍රකාශ කළේ නිවාස 46,000ක් ඉදිකරන ඉන්දීය නිවාස ව්‍යාපෘතියේ පළමු අදියර දෙක යටතේ නැගෙනහිර පළාතේ නිවාස 4000ක් ඉදිකිරීම සහ ප්‍රතිසංස්කරණය කිරීම කර ඇති බවයි. එසේම, යුද්ධයෙන් අනතුරුව 2009-10 කාලසීමාව තුළ රෝගීන් දහස් ගණනකට ඉන්දීය හදිසි වෛද්‍ය ඒකකයන්හිදි ප්‍රතිකාර ලබා දීම; පළාතේ ධීවර ප්‍රජාව සඳහා නොයෙක් අවස්ථාවන්හිදි ජීවනෝපාය සහය ලබා දීම; ත්‍රිකුණාමලය සහ මඩකලපුව අතර රේල් බස් සේවාව ඇරඹීම; නැගෙනහිර විශ්ව විද්‍යාලය සහ වන්තරමුල්ලයි සහ ඔන්තචිමඩම් වෘත්තීය පුහුණු මධ්‍යස්ථාන ඇතුළු අධ්‍යාපන මධ්‍යස්ථාන 500කට අධික සංඛ්‍යාවක යටිතල පහසුකම් ඉහළ නැංවීම සහ උපකරණ ලබාදීමේ ව්‍යාපෘතීන්;ජීවනෝපාය ක්‍රියාකාරකම් හරහා කාන්තාවන් සවිබල ගැන්වීම සහ නැගෙනහිර විශ්ව විද්‍යාලයේ අඩු ආදායම්ලාභී පවුල්වල ශිෂ්‍ය ශිෂ්‍යාවන් සඳහා මූල්‍ය සහයෝගය ලබාදීම ඇතුළු ප්‍රධාන ව්‍යාපෘතීන් පිළිබඳව මහ කොමසාරිස්තුමා මෙහිදී සඳහන් කළේය.

8. එසේම, එතුමා සඳහන් කළේ ඉන්දියාව පුගිය වසරේදී නැගෙනහිර පළාත සඳහා ශ්‍රී ලංකා රුපියල් බිලියන 2.35ක පමණ බහු ආංශික නව ප්‍රදාන පැකේජයක් ලබා දීමට එකඟ වී ඇති බවයි. මෙම පැකේජය යටතේ ජීවනෝපාය ව්‍යාපෘතීන් 33ක් සඳහා සහයෝගය ලබාදීම වෙනුවෙන් රාමුවක් නිම කිරීමේ කටයුතු අවසන් අදියරේ පවතී.

9. විවෘත කරන ලද මඩකලපුව ශික්ෂණ රෝහලේ නව ශල්‍ය ඒකකය ශ්‍රී ලංකාවේ සෞඛ්‍ය ක්ෂේත්‍රය තුළ ඉන්දියාව විසින් ක්‍රියත්මක කර ඇති මුලපිරීම් රැස අතරින් එකකි. 1990 සුව සැරිය ගිලන් රථ සේවය; යුධ සමයේදී මෙන්ම මෑතකදී කොවිඩ්-19 වසංගතයේදී ලබා දුන් වෛද්‍යාධාර; දික්ඔය ඉදිකළ ඇඳන් 150කින් සමන්විත බහු විශේෂ රෝහල; යාපනය ශික්ෂණ රෝහල සහ කිලිනොච්චි සහ මුලතිව් ප්‍රදේශවල දිස්ත්‍රික් රෝහල්වලයටිතල පහසුකම් නිර්මාණය සහ ඉහළ නැංවීමමෙන්මසඳහා එම රෝහල් සඳහා උපකරණ ලබා දීම යනාදිය ද ඉන්දියාව ලබා දී ඇති සහයෝගයට අයත් වේ.

\*\*\*

***කොළඹ***

***2024 නොවැම්බර් 05***